Document ID: 32004D0591

KOMISIJAS LĒMUMS
(2004. gada 2. augusts),
ar ko groza Lēmumu 97/467/EK, iekļaujot vienu Islandes uzņēmumu, kas ražo saimniecībā audzētu medījamo dzīvnieku gaļu, un vienu Botsvānas uzņēmumu, kas ražo skrējējputnu gaļu, to trešo valstu uzņēmumu pagaidu sarakstos, no kuriem dalībvalstis atļauj ievest šādus produktus
(izziņots ar dokumenta numuru K(2004) 2681)
(Dokuments attiecas uz EEZ)
(2004/591/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1995. gada 22. jūnija Lēmumu 95/408/EK par nosacījumiem, ar kādiem uz pārejas periodu izstrādā pagaidu sarakstus ar trešo valstu uzņēmumiem, no kuriem dalībvalstis atļauj ievest noteiktus dzīvnieku izcelsmes produktus, zvejniecības produktus vai dzīvas gliemenes (1), un jo īpaši tās 2. panta 4. punktu,
tā kā:
(1)
Komisijas 1997. gada 7. jūlija Lēmumā 97/467/EK, ar ko izveido to trešo valstu uzņēmumu pagaidu sarakstus, no kuriem dalībvalstis atļauj ievest trušu gaļu un saimniecībā audzētu medījamo dzīvnieku gaļu (2), ir paredzēti to trešo valstu uzņēmumu pagaidu saraksti, no kuriem dalībvalstis atļauj ievest saimniecībā audzētu medījamo dzīvnieku gaļu, trušu gaļu un skrējējputnu gaļu.
(2)
Islande ir iesniegusi viena tāda uzņēmuma nosaukumu, kas ražo saimniecībā audzētu medījamo dzīvnieku gaļu un par ko atbildīgās iestādes apliecina, ka minētais uzņēmums atbilst Kopienas noteikumiem.
(3)
Botsvāna ir iesniegusi viena tāda uzņēmuma nosaukumu, kas ražo skrējējputnu gaļu un par ko atbildīgās iestādes apliecina, ka minētais uzņēmums atbilst Kopienas noteikumiem.
(4)
Tādēļ šie uzņēmumi ir jāiekļauj Lēmumā 97/467/EK noteiktajos sarakstos.
(5)
Tā kā minētajos uzņēmumos vēl nav veiktas pārbaudes uz vietas, uz ievedumiem no šiem uzņēmumiem nevar attiecināt retākas fiziskās pārbaudes saskaņā ar Padomes 1997. gada 18. decembra Direktīvas 97/78/EK 10. pantu, ar ko nosaka principus, kuri reglamentē veterināro pārbaužu organizēšanu attiecībā uz produktiem, ko ieved Kopienā no trešām valstīm (3).
(6)
Tādēļ Lēmums 97/467/EK ir attiecīgi jāgroza.
(7)
Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,
IR PIEŅĒMUSI ŠO LĒMUMU.
1. pants
Lēmuma 97/467/EC I pielikumu groza saskaņā ar šī lēmuma I pielikumu.
2. pants
Lēmuma 97/467/EC II pielikumu groza saskaņā ar šī lēmuma II pielikumu.
3. pants
Šo lēmumu piemēro no 2004. gada 17. augusta.
4. pants
Šis lēmums ir adresēts dalībvalstīm.
Briselē, 2004. gada 2. augustā

Labels: 17
0
3
6
18